《次和林阳仲铨部见赠还琼山兼志畴昔 其二》
明代·李之世

鹓行鸥席各为群，仕隐繇来不碍君。水镜独提天下士，文场雄扫万人军。

半窥短阁吟赊月，一鉴澄池坐浣云。近喜词曹归领袖，綵毫敲玉数相闻。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。